Twee vas ná hulle probeer kaapArgieffoto: SAPD/Facebook Ao. Gerda Swart, woordvoerder van die polisie, het gesê die voorval het Sondag omstreeks 21:30 plaasgevind. “Polisiebeamptes van die Kwanobuhle-polisie, ao. Jacobus Wyatt en konst. Wayne Menezes, was besig met roetine-patrollies en het onmiddellik reageer nadat twee gewapende verdagtes ŉ gemeenskapslid se VW Polo probeer kaap het.” Volgens Swart het die polisiebeamptes die verdagtes agternagesit en vasgetrek. Daar is op ŉ 9 mm-vuurwapen en ammunisie beslag gelê. Die verdagtes, 32 en 56 jaar oud, is in hegtenis geneem en sal na verwagting Woensdag in die Kwanobuhle-landdroshof verskyn op aanklag van poging tot kaping en die besit van ŉ ongelisensieerde vuurwapen.